钦定古今图书集成/明伦汇编/氏族典/第132卷 > 《廖用贤尚友录》 > 辛庆忌
## 钦定古今图书集成/明伦汇编/氏族典/第132卷 > 《廖用贤尚友录》 > 辛庆忌

按《汉书辛庆忌传》：“庆忌，字子真，少以父任为右校丞，
随长罗侯常惠屯田乌孙赤谷城，与歙侯战，陷陈却
敌，拜为侍郎，迁校尉，还为谒者。元帝初，补金城长史，
举茂才，转为校尉，迁张掖太守，徙酒泉，所在著名。成
帝初，征为光禄大夫，迁左曹中郎将，至执金吾，左迁
酒泉太守。岁馀，大将军王凤荐之，迺复征为光禄大”
夫、执金吾，坐法，左迁云中太守。复征为光禄勋。时数
有灾异，丞相司直何武上封事曰：“庆忌行义修正，宜
在爪牙官，以备不虞。”其后拜为右将军，岁馀，徙为左
将军，卒官。庆忌，本狄道人，为将军，徙昌陵。昌陵罢，留
长安。